MF «Hordaland»

MF «Hordaland» er en bilferge bygget i 1979 for Hardanger Sunnhordlandske Dampskipsselskap. Fergen gikk i rutefart for Norled på strekningen Gjermundshamn-Varaldsøy-Årsnes fra 2012 til Fjord1 tok over sambandet i 2019. Fra 1979 til 1996 gikk den i ruten Halhjem-Sandvikvåg. Fra 1996 til 2000 gikk den i nattruten ved Skjersholmane–Valevåg. I 2011 gikk den i ruten Jektevik-Nordhuglo-Hodnanes (Flatråker), og Skjersholmane–Ranavik.

Historikk
1979: Juni: Levert som «Hordaland» for HSD, Bergen
1994: September: Ommålt: 1184 BT, 355 NT
1994: 19. okt.: «Hordaland» braste inn i kaien i Bruarvik. Ingen personer ble skadet, men en bil ombord fikk skader.vg.no: Ulykkesforfulgt
2001: Juni: Rederiet omdøpt HSD Sjø AS, Bergen
2011: «Hordaland» erstattet «Rosendal» i sambandet Jektevik-Nordhuglo-Hodnanes.
2012: «Hordaland» erstattet «Kvinnherad» i  sambandet Gjermundshavn-Varaldsøy-Årsnes. 
2012: Rederiet skiftet navn til Norled.
2017: 7. desember: «Hordaland» hadde grunnkontakt på sydspissen av Varaldsøy. Dette førte til en lengre flenge på styrbord side og fartøyet tok inn mye vann. Fartøyet fortsatte til fergeleiet ved Varaldsøy og landsatte 13 passasjerer og all billast. «Hordaland» Ble liggende i ferjeleiet i flere dager og blokkerte dette. Deretter ble fartøyet forhalt til nærliggende kai for nødreparasjon. 14. desember ble «Hordaland» overført til tørrdokk ved Halsnøy dokk AS. En antar at fartøyet vil være tilbake i trafikk ca februar 2018. Grunnberøringen antas å skyldes uoppmerksomhet fra vakthavende navigatør.
2020: utleid til Boreal Sjø AS i Sandnessjøen, som reserveferge
 2021: gikk som reserveferge på Lyngenfjord- og Ullsfjordsambandene i Troms og Finnmark fylkeskommune

 Skipet 
Fergen var byggnummer 799 ved Stord Verft i Leirvik. Ved overlevering var tonnasjen 863 bruttoregistertonn og 428 nettoregistertonn. Hovedmaskinen var en tolvsylindret firetakts EV dieselmotor bygd av Normo i Bergen. Oppgitt ytelse er 2 050 hestekrefter (bhk).

 Referanser 

 Kilder 



 Eksterne lenker 



Kategori:Norske ferger
Kategori:Sjøfart i Vestland
Kategori:Norled-ferger
Kategori:Tide-skip
Kategori:HSD-skip
Kategori:Skip fra 1979
Kategori:Skip bygget ved Trondheim verft
Kategori:Artikler i sjøfart-prosjektet